Comunione e Liberazione

Comunione e Liberazione (), virallisesti Fraternità di Comunione e Liberazione, (CL) on Luigi Giussanin perustama, vuonna 1954 alkunsa saanut Italiasta lähtöisin oleva kansainvälinen katolinen maallikkoliike. Lyhenteen CL mukaan liikkeen jäseniä kutsutaan Italiassa joskus nimellä "Cielini".
CL vaikuttaa yli 80 maassa kaikilla mantereilla. Se pitää lähtökohtanaan Kristuksen läsnäoloa ainoana todellisena vastauksena ihmiselämän syvimpiin tarpeisiin kaikkina aikoina. Liikkeen nimi liittyy vakaumukseen siitä, että kristillisen elämän kokemus, joka on eletty yhteydessä ("Comunione"), on ihmisen todellisen vapautumisen ("Liberazione") perusta. Luigi Giussani perusti CL:n Milanossa 1960-luvulla lukiolaistensa kanssa; hän opetti heille menetelmän, jonka avulla he pystyivät arvioimaan arkielämänsä kokemuksia ja havaitsemaan, miten usko oli relevanttia heidän sydämensä perustavanlaatuisimpien tarpeiden kannalta.
Liikkeen elämä.
Liikkeen tavoitteena on, että jokainen ihminen saisi koulutusta kristinuskon keskeisissä kysymyksissä, jotta he voivat löytää sen merkityksen perimmäisille tarpeilleen. Ydinasia on tietoisuus siitä, että kristinusko ei ole kokoelma moraalisia ohjeita tai menneisyyden tosiasia, vaan pikemminkin kohtaaminen Kristuksen kanssa, mikä tekee kristillisestä elämästä nykyaikaista sitä noudattavien ihmisten mukaansatempaavan elämäntavan kautta. CL:n koulutuspolun on tarkoitus tukea ihmisen syvenevää ymmärrystä tästä kohtaamisesta. Liikkeen ulottuvuuksia ovat:
Liikkeen jäsenet ovat olosuhteiltaan kaikenlaisia ​​miehiä ja naisia, asemastaan ​​ja yhteiskuntaluokastaan ​​riippumatta. Liikkeen toimintaan kuuluvat muun muassa 'yhteyden koulu' ("School of Community, Scuola di comunitá"), eli opintopiirit katekeesia ja yhteisöllistä oppimista varten, yhteinen rahasto, retretit adventtina ja paastonaikana ja erilaiset yhteisölliset hankkeet. Vuonna 1980 liike sai kanonisen hyväksynnän Montecassinon apotilta, monsignor Martino Matronolalta. Paavillinen maallikkoneuvosto tunnusti sen kansainvälisenä järjestönä vuonna 1982. 
Liikettä on verrattu Opus Deihin siinä, että kummankin ensisijainen tavoite on pyhittää maallikkojen jokapäiväinen elämä. Liikkeen jäsenet eivät kuitenkaan Opus Dein tavoin yleensä asu yhteisöissä, Memores Domini -ryhmää lukuunottamatta. Lisäksi liike on Opus Deitä selvästi pienempi.
Politiikka.
Giussanin ryhmän ominaispiirre oli sen poliittinen sitoutuminen. Toisin kuin monet muut katoliset liikkeet, jotka keskittyvät yksinomaan hengelliseen uudistumiseen, CL kohtaa maailman "vaihtoehtoisena" kulttuurina ja vahvistaa asemiaan poliittisessa toiminnassa. Yhteiskunnallinen haastaminen nousee kypsän uskon kokonaisvaltaisuuden korostuksesta. Comunione e Liberazione perustettiin vuoden 1968 suurten opiskelijamellakoiden jälkeen vuonna 1969 ja sen jäsenet ottivat heti osaa opiskelijapolitiikkaan. CL:n opiskelijapuolue perusti muun muassa Jaca Books -kustantamon. CL:n antikommunismi sai vastakaikua myös Italian kristillisdemokraattisen puolueen piirissä. Italian vuosien 1993–1994 korruptioskandaalien jälkeen, joihin useat CL:n poliittisen siiven jäsenet olivat osallisina, CL:ssä tapahtui täydellinen uudelleenjärjestely. CL:n milanolainen ryhmä on etäännyttänyt itseään poliittisesta toiminnasta ja uudistanut itseään aidoksi hengelliseksi liikkeeksi. CL:n Rooman osasto on senkin jälkeen jatkanut mukana politiikassa. Yksi CL:n tunnetuimmista jäsenistä on italialainen poliitikko Rocco Buttiglione.
Haarat ja organisaatio.
Liikkeen yhteisöjä ovat maallikkojen yhdistys Memores Domini, jonka jäsenistä neljä kuului Benedictus XVI:n talouteen; Pyhän Carlo Borromeon lähetyspappien veljeskunta, johon kuuluu muun muassa Moskovan arkkipiispa Paolo Pezzi ja Neitsyt Marian taivaaseenottamisen rakkauden sisarten kongregaatio. Vuodesta 1997 lähtien Roomassa on toiminut Kansainvälinen yhteyden ja vapautuksen keskus. Liikkeen virallinen lehti on "Traces - Litterae Communionis", jota julkaistaan useilla kielillä painettuna ja digitaalisesti.
Pohjoismaat.
Liike on levinnyt muun muassa Tanskaan ja Ruotsiin. Liikkeellä on kontaktihenkilö myös Suomea varten.